《送关敏甫北上》
清代·陈恭尹

君家兄弟并才能，年少金台得早登。舟度西江逢岳雪，马行北路试河冰。

帝城春暖看花入，凤阙云开见日升。幸忝维桑称世好，宴归先为寄红绫。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。